ming030890/wiki-yue-high-quality huggingface dataset:
銀河烈士陵園

墓地起好之後，廣州市人民政府先後喺廣州市入面嘅沙基慘案烈士、中國文化總同盟廣州分盟「文總」六烈士、林寶宸、陳複等革命烈士，重有女作家蕭紅、畫家李鐵夫、民主革命家陳秋霖等愛國人士啲骨灰都搬到公墓入面。隨後逐漸成為專門擺革命烈士、軍人、公務員、國有企事業單位嘅管理人員同專業技術人員、對中國大陸嘅社會主義革命同建設有突出貢獻人員、喺全球範圍入面有影響力嘅中國大陸名人同幫過中國大陸建設嘅國際友人等骨灰嘅地方。1966年12月受破四舊浪潮影響而改名做廣州革命公墓，直到1977年7月打回頭成原名。1993年7月加咗「廣州市銀河烈士陵園管理處」嚿牌。
2007年11月，園區加起咗陵園廣場。
銀泉

銀泉（韓文：은천군／銀泉郡 Ŭnchŏn gun */?）係朝鮮民主主義人民共和國黃海南道嘅一個郡。
銀波檀屬

銀波檀屬（粵拼：ngan4 bo1 taan4 suk6，學名：Amphimas ），係豆目豆科蝶形花亞科嘅其中一個屬。
銀河洞穴大冒險

《銀河洞穴大冒險》（英文：Deep Rock Galactic）係一隻合作性質嘅第一身射擊遊戲，2020 年出。隻遊戲畀玩家扮演一班喺太空冒險嘅矮人，去唔同星球嘅礦洞採礦，途中會遇到好多危險嘅外星怪獸，玩家要用槍炮射殺。
喺遊戲機制上，隻遊戲用咗程序生成嚟產生遊戲關卡。
銀河萬丈

銀河萬丈（日文：銀河 万丈 / ぎんが ばんじょうGinga Banjō、1948年11月12號—）係日本男配音員，原名田中崇（日文：たなか たかしTanaka Takashi），山梨縣甲府市人，老婆係同屬配音員嘅高島雅羅。
代表作有機動戰士高達嘅基利·薩比同埋北斗之拳嘅薩奧札。
銀河映像

銀河映像（香港）有限公司係香港嘅一間電影製作公司，1996年由電影人杜琪峯同韋家輝創辦。主要業務係出品及製作香港、華語電影同從事音效後期製作等業務。
蘭尼·亞伯咸臣

蘭尼·亞伯咸臣（英文：Lenny Abrahamson；1966年11月30號—），係愛爾蘭電影同電視導演。
蘭山區

蘭山區係中國山東臨沂一個市轄區，總面積590平方公里，人口88萬。
蘭嶼機場

蘭嶼機場（粵拼：laan4 jyu4 gei1 coeng4）係喺臺灣臺東縣蘭嶼鄉嘅一個機場。
蘭嶼鄉

蘭嶼鄉（達悟語：Ponso no Tao）係個喺臺灣本島（達悟族人叫佢做Ilaod）東南外海、太平洋（菲律賓海）中，屬臺灣臺東縣轄下嘅行政區，涵蓋蘭嶼、小蘭嶼同其他零碎小島（礁）。
達悟族名嘅意思係「人之島」，漢人以閩南語音譯紅頭嶼或紅豆嶼，西方國家早年稱蘭嶼係「Botel Tobago」（意思係煙草島）。
1947年因島上盛產蝴蝶蘭而改名。原住民同菲律賓巴丹島原住民語言相通。
蘭尼·巴岑

蘭尼·巴岑（英文：Lanny Bassham，1947年1月2號—），全名叫蘭尼·羅拔·巴岑（Lanny Robert Bassham），係美國嘅射擊運動員，喺美國德克薩斯州科曼奇縣出世。

奧運會成績
喺1972年慕尼黑奧運會，巴岑輸咗畀隊友約翰·賴特。喺1976年蒙特利爾奧運會小口徑步槍三姿比賽（男女混合）入面，佢同女隊友瑪格麗特·默多克攞到嘅總環數（1162環）相同，巴岑曾經要求國際射聯同時畀金牌佢哋兩個，當經過審核之後，最尾都係由巴岑個人攞到金牌。比賽之後，巴岑畀默多克同佢一齊企喺冠軍頒獎台上面接受頒獎。
巴岑喺1974年瑞士世界射擊錦標賽嘅300米步槍臥射、300米步槍立射入面攞到冠軍，有呢兩個個人賽項目嘅世界冠軍。

其它成就
除咗呢尐之外，巴岑重喺泛美運動會、美國國內嘅運動會入面攞到好多塊金牌。之後曾經短暫擔任美國國家隊射擊隊主任，冇幾耐就自己創業，開咗一間向商界人士、運動員嘅提供心裡輔導嘅公司。

奧運會成績一覽
巴岑曾經參與兩屆奧運會嘅射擊比賽。
芳賀日陽

芳賀日陽（2000年7月30號—）係日本足球員，打中場位置，效力FC東京。
芳野由奈

芳野由奈 ，係日本嘅一個配音員，出名嘅配音作品有四月是你的謊言。

配音作品一覽
呢個表唔完整，歡迎加料。
芳賀優里亞

芳賀優里亞 ，係日本嘅一個女演員。

拍過嘅作品一覽
呢個表唔完整，歡迎加料。
芳賀博信

芳賀博信（1982年12月21號—）係日本足球員，司職中場，效力過千葉JEF聯，及札幌岡薩多。
芳野日向子

芳野日向子 ，係日本嘅一個配音員，出名嘅配音作品有聖魔大戰。

配音作品一覽
呢個表唔完整，歡迎加料。
芳苑鄉

芳苑鄉係中華民國臺灣省彰化縣嘅一個鄉，人口約莫3萬。
鍾江海

鍾江海（1916年—2000年10月2號）係香港同南洋嘅生意人，由於佢喺香港起過唔少樓，尤其集中起工廠大廈，所以有「工廈大王」嘅美譽。

生平
1916年，鍾江海喺福建安溪出世，早年佢老豆派佢去上海做生意，後來又去咗星架坡。到咗50年代，鍾江海嚟咗香港發展地產生意，當中代表作就係喺尖沙咀嘅總統酒店，重有同霍英東等人夾份起嘅星光行。當期時，鍾江海成日都拍住細佬鍾明輝一齊去投地起樓，佢哋又比較集中起工廈，所以鍾江海就有「工廈大王」嘅美譽。
到1980年代頭，香港嘅地產市道因為前途問題而變差，當時揸重貨嘅鍾江海同鍾明輝負債好多，而另一個細佬鍾正文更加牽涉入去佳寧案入面，結果三人被迫將凱聯酒店嘅股票押畀銀行同拋貨套現。到1983年，一直密密掃貨，以鍾輝煌為首嘅二房成功喺股東大會踢走鍾江海同鍾明輝，得到凱聯嘅控制權。經過呢一件事之後，鍾江海有一排去咗台灣，到1988年返嚟香港。而佢重有華廈置業一間上市公司，但發展步伐好慢。
鍾江海到2000年過身，享壽84歲。喺佢死後，大房及二房就開始爭身家，兩房人更加向對方大鬧粗口，最後二房打贏官司，繼續成為遺產信託執行人同鍾江海生前送畀二太秦蘭鳳嘅公司股權。

家族
鍾江海嘅老豆係鍾奕莊，佢係做珠寶學徒起家，後來長駐星架坡，喺當地有鴻福實業，阿媽係林配，鍾江海係兩人嘅嫡長子，鍾明輝、鍾正文係佢同父同母嘅親兄弟。
鍾江海有一妻一妾，大婆係林美，喺1977年2月過身；二房係秦蘭鳳。兩個老婆一共同佢生咗6個仔同10個女，其中一個女鍾寶珊就係前立法局議員梁錦濠嘅前妻，梁氏亦因為鍾江海同王德輝關係好好，繼而識到王氏，成為佢嘅契仔。
鍾江海個孫係電競公司老闆、香港網絡紅人鍾培生。
鍾清蓮

鍾清蓮係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
鍾沛枝

鍾沛枝（英文：Gigi Chung，1982年7月15號—）係2001年度香港小姐競選嘅亞軍，2002年到2006年期間係無綫電視女藝員。
鍾氏兄弟

鍾氏兄弟（The Chung Brothers）係香港一對男子音樂組合，尤其係喺爵士藍調、福音音樂同埋發燒天碟界具影響力，亦係2010年代後興起嘅「本土音樂」其中一隊代表。組合由鍾一匡同埋鍾一諾兩兄弟組成，兼任作曲、填詞人、監製同主唱，主力從事爵士樂、藍調、發燒天碟、福音、流行音樂歌曲創作同演出。
佢哋喺流行樂壇中獲得多個華語樂壇重要獎項，包括2012年全球華語金曲獎「年度最佳爵士藝人」、2014年華語音樂傳媒大獎「最佳組合」等大獎，更加係2014年CASH金帆音樂獎嘅大贏家，嚢括「CASH最佳歌曲」、「最佳歌詞」同埋「最佳合唱演繹」三個獎項。2014年推出本土話題大碟《極》，榮獲華語金曲獎七月份十大唱片首位，並被多個權威網站選為年度最佳大碟。主打歌《時代的顛覆者》更一度喺網上瘋傳，被多個傳媒報章稱為「時代之歌」。文學大師李歐梵亦曾公開點名鍾氏兄弟係「香港音樂嘅出路」。
鍾淑慧

鍾淑慧（Lily Chung，1969年4月4號—）係香港女演員，邵氏兄弟旗下藝人。
鍾淑慧係1987年環球小姐競選香港區冠軍同最具氣質獎得主。佢係唯一一位香港參加環球小姐競選非當屆香港小姐佳麗，由於無綫電視當年將香港小姐競選推遲，於是舉辦嘅「環球小姐選拔賽」選出鍾淑慧為冠軍，代表香港參賽。而當屆香港小姐冠軍楊寶玲就喺1988年至出賽。此後，鍾淑慧簽約無綫電視，曾任主持及演出劇集，但係發展唔好。1990年代中，曾經接拍幾部三級片，曾經同後來嘅老公吳岱融合作拍激情戲，及後兩人喺1995年結婚，之後生咗一個仔。
鍾淑慧近年復出電視圈，參演過《東邊西邊》、《一千滴眼淚》等劇。
鍾浠文

鍾浠文（英文：Zelia Zhong，1986年1月19號—），係香港女模特兒、演員，上海出世，祖籍安徽，上海東華大學藝術設計系畢業，2008年到香港加入演藝圈，有「翻版徐子淇」嘅稱號，而家係種星堂娛樂旗下藝人。2015年佢又為佢阿媽嘅珠寶店兼任客席設計師。
鍾永賢

鍾永賢，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
鍾沛權

鍾沛權，香港傳媒人，而家係《立場新聞》總編輯。佢太太係《蘋果日報》前副社長陳沛敏。
《立場新聞》一般被視為親民主派嘅媒體，喺北京繞過香港強行訂立《國安法》之後，鍾沛權不時成為被警察打擊嘅對象。
阪田伊都

阪田伊都 ，係日本嘅一個女藝人同埋配音員。
阪本翔一朗

阪本翔一朗（1995年8月18號—）係日本足球員，司職前鋒，效力過金澤薩維根。
阪本一仁

阪本一仁（1991年9月24號—）係日本足球員，司職中場，效力過岐阜足球會，FC刈谷，及FC大阪。
阪泉之戰

阪泉之戰係中國上古時代嘅一場戰爭，最後炎帝輸咗畀黃帝。戰爭地點係媯州懷戎（家下河北省懷戎縣）以東五十六里，出咗五里至到涿鹿東北嘅黃帝泉。
阪急電鐵

阪急電鐵（日文：阪急電鉄；假名：はんきゅうでんてつ），通稱阪急，係日本一間鐵道公司。總公司喺大阪北區。
阪急電鐵主要營運範圍係近畿地方，2023年4月1號路線總長度138.4公里，總共有90個站。
阪本將基

阪本將基（1996年6月24號—）係日本足球員，司職中場，效力大阪櫻花。
阪口大助

阪口大助 ，係日本嘅一個男配音員。

配音作品一覽
呢個表唔完整，歡迎加料。
阪口萌乃

阪口萌乃（1992年6月4號—）係日本足球員，踢中場，曾經喺2018年為日本女子足球代表隊出場9次，入咗1球。
西塞山區

西塞山區係中國湖北黃石市一個市轄區，總面積112平方公里，人口26萬。
西塞羅

西塞羅（拉丁文：Marcus Tullius Cicero，前106年1月3號—前43年12月7號）係羅馬共和國哲學家，前63年做過羅馬共和國執政官，前43年畀馬克·安東尼派人刺殺。
西夏區

西夏區係中國寧夏銀川一個區，總面積883平方公里，人口33萬。
西塞羅神父

西塞羅神父全名西塞羅‧羅馬‧巴蒂斯塔（Cicero Romão Batista，1844年3月24號—1934年7月20號），係巴西嘅天主教神父同政治人。
西增路

西增路（粵拼：sai1 zang1 lou6）係中國廣東廣州嘅一條西北-東南走向馬路，喺荔灣區西村。東南邊從廣雅路開始，一直去到西北邊嘅美華後街同南京路嘅交界。而今係入去富力桃園嘅主要馬路。

敘述
全長590m，闊8米，1車道。凈畀從東南向西北行。
西夏

西夏係党項族由1038年到1227年嘅國，由李元昊立國，國號大夏，最後畀蒙古帝國亡咗。
西夏嘅統治範圍喺而家寧夏、甘肅西北部、青海東北部、內蒙古同埋陝西北部嘅一啲地區，疆域方圓幾千里。
荀況

荀況（約前316年—約前237年至前235年），尊名荀子，生於趙國，戰國時推行儒家要人。佢嘅主張寫喺荀子一書。戰國時列國爭鬥激列，同春秋孔丘時大有唔同。佢主張達致仁義天下，要經過禮嘅約束。後人抽出性惡一篇，同性善對比。佢與同為戰國時孟軻，雖然大家都係儒家，兩者主張打對臺。
荃新天地

荃新天地（英文：Citywalk）是香港新界荃灣區嘅一個商場。第1期面積300,000平方呎，設有40,000平方呎嘅露天園林廣場，以及1個面積達8,000呎、全港最大嘅巨型「直立花園」。第1期擁有180間商舖，上蓋物業係萬景峰，由信和置業管理。第2期就佔地200,000平方呎，上蓋物業係御凱，同樣由信和置業管理。第2期喺2009年9月試業，2010年10月舉行開幕儀式。

事件
2012年8月26號朝早8點15分，一架往東涌逸東邨嘅E31線雙層巴士（MY8612），喺荃灣大河道同沙咀道交界，失控撞倒一名過緊馬路嘅70歲老婦，佢被彈上安全島並且昏迷；之後巴士剷上荃新天地對開行人路，撞到一個電箱同埋一男一女途人，然後衝入一期商場通道同一間舖頭，最後俾天花板頂住車頂而停低。巴士車長同車上一名外籍女乘客受傷。五名傷者被送去仁濟醫院。
2016年7月20號下晝近4點，荃新天地2期一間食肆嘅廚房油煙槽懷疑搶火，冒出大量濃煙，商場一名便利店職員吸入濃煙不適送院。
2019年11月10號香港反送中運動期間，幾十名着黑色衫褲嘅市民喺商場發起「和你shop」活動，初時過程和平，但去到下晝4點10分左右，防暴警察突然進入商場，引起商場內示威者同人群不滿，而指罵警員，期間警察喺商場入面施放胡椒噴霧，令部分人不適。
喺2020年香港立法會選舉民主派初選入面，荃新天地二期嘅Sogno Gelato雪糕店本來想借場地嚟做初選票站，但管理公司話咁做係違反租約，要求對方取消安排，唔係就終止租約
荃景圍花園

荃景圍花園，香港公園之一，遊樂場之一，喺新界荃灣美環街三十八號，英文叫Tsuen King Circuit Garden。行政上歸荃灣區。設施有籃球場。
荀氏

荀（粵拼：seon1）係唐人姓氏，喺《百家姓》裏頭排第201位。

名人
荀況：中國戰國時代思想家
呢篇荀氏係同姓氏有關嘅楔位文章，重未寫完嘅。麻煩你幫手充實佢。
荃加福祿壽探案

《荃加福祿壽探案》（英文：Super Snoops），係香港無綫電視製作嘅時裝電視劇，由汪明荃、王祖藍、阮兆祥、李思捷、鍾嘉欣、陳茵媺、梁靖琪、商天娥、苟芸慧、石修主演，監製關永忠。
荃景圍

荃景圍（英文：Tsuen King Circuit）係香港一條馬路，亦係馬路圍住嘅地方嘅地名，喺新界荃灣柴灣角，東邊連接青山公路荃灣段，西邊橫跨青山公路連接沙咀道。
荃景圍胡忠游泳池

荃景圍胡忠游泳池（英文：Tsuen King Circuit Wu Chung Swimming Pool，簡稱荃景圍游泳池），係香港新界荃灣區嘅一個公眾游泳池，喺荃灣荃景圍178號，由康樂及文化事務署管理。
荃景圍遊樂場

荃景圍遊樂場（英文：Tsuen King Circuit Playground）係香港一公園同遊樂場，喺荃灣荃景圍，荃灣中心同荃威花園之間，行政上歸荃灣區，康樂及文化事務署管理，設施有網球場。

歷史
荃景圍遊樂場喺2006年曾經被規劃為攀石牆同汽車停泊處，2009年畀民間團體反對。

軼事
2012年有一夜歸女子行過呢度畀匪徒襲擊，情況一度危殆。

流動電話基站
荃景圍遊樂場喺2013年有流動電話網絡商喺嗰處辦事處安裝基站，畀部分市民，其中一名市民叫施不通；香港立法會議員陳恒鑌、田北辰、荃灣區議員林婉濱同社區幹事曾大聯手反對。最後2013年8月7號至24號內拆除。
荃富街花園

荃富街花園，香港公園之一，遊樂場之一，喺荃灣荃富街，英文叫Tsuen Fu Street Garden。行政上歸荃灣區。設施有戶外乒乓球檯。
荃景圍遊樂場及休憩花園

荃景圍遊樂場及休憩花園，香港公園之一，遊樂場之一，喺荃灣荃景圍，英文叫Tsuen King Circuit Recreation Ground and Rest Garden。行政上歸荃灣區。設施有戶外乒乓球檯、硬地球場，球場為五人足球場。
鐘落潭站

鐘落潭站（粵拼：zung1 lok3 taam4 zaam6；英文：Zhongluotan Station）係廣州地鐵14號綫嘅車站，2018年12月28號開通，喺白雲區鐘落潭五龍崗廣龍路華龍街口（105國道嘅K2524+715標記位）。

外觀
File:ZungLokTaamZaam Surface.jpg從出面睇鐘落潭站嘅樣
同其它14號綫嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。

樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係14號綫月台。站內既有休息室，又有廁所，更加有母嬰室。其中休息室有4個，喺14號綫月台範圍入面，每個月台各有兩個。而廁所同母嬰室喺站廳收費區入面近東邊牆邊範圍，其中母嬰室喺廁所嘅女廁門口隔籬。

站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個島式月台，喺廣從七路近廣龍路口嘅上空，鐘落潭大鐘紀念碑西南邊500m位置。
不過，由於14號綫實行咗快慢綫，兩綫嘅列車行嘅軌道都唔同。其中慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。
另外，呢個站嘅車行嗰四條軌道入面嗰兩條軌道之間，有條波口位響度，專門畀喺鐘落潭站以東北啲車站出冬瓜豆腐時，啲車會攞呢個站做總站，屆時去從化或新和、九佛、鎮龍一帶嘅需要轉乘其它交通工具。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
鐘落潭站冚唪唥嘅出入口A出入口A出入口 B1出入口B1出入口 B2出入口B2出入口
呢個站有3個出入口，分别係A、B1同B2。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅鐘落潭大鐘一帶。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。雖然話有整呢個站，但站位向西南移咗500m。雖然路線提出咗快綫嘅需求，但唔經呢個站。

施工
2017年3月14號，喺車站東北邊1.8km外嘅福龍路口附近條高架都重未鋪出嚟。
2018年4月8號，車站重喺度起緊，不過已經見到車站最基本嘅框架。
2015年10月11號，車站正式喐手起。
2017年12月28號深夜，喺呢個站到馬瀝之間嘅高架段順利合攏之後，成條14號綫主綫高架段貫通嗮。
2018年1月30號上晝，車站順利封頂，成為14號綫一期最後封頂嘅車站。
2018年5月31號，隨住鐘落潭⇄馬瀝之間嘅最後一條鋼軌成功焊接，主綫軌道嘅高架段長軌亦全面貫通。
2018年8月31號，呢個站到竹料嘅兩個區間橋樑構件預制已經順利通過工程驗收。
2018年9月26號，呢個站正式三權移交而開始營運前調試

開通
2018年12月28號晏晝，由於14號綫一期主綫部份正式開通，呢個站亦正式開放。

晚黑突發煤氣洩漏
2019年11月21號19:35（UTC+8），喺呢個站兩千米以外嘅白土村入面間化工廠發生咗煤氣洩漏，氣體隨之飄入車站，令成個地鐵站入面聞到煤氣味。事發之後，廣州地鐵方爲咗保障乘客同列車營運嘅安全，從而宣佈呢個站要封站，唔理係慢車定快車都好，冚唪唥都行入面條軌道唔停站通過。直到22:14（UTC+8）先至解除禁令。
鐘落潭鎮

鐘落潭鎮係中國廣東省廣州市白雲區轄下嘅一個鎮，喺白雲區東北部。轄區總面積169.4平方公里。全鎮地形以丘陵臺地為主，屬亞熱帶海洋性季風型氣候。2002年國內生產總值169，414萬元。新廣從公路同京珠高速公路穿越全鎮。

參考資料
〈鐘落潭鎮介紹〉。鐘落潭鎮政府網站。喺2008年7月5號搵到。
鐘鉉

鐘鉉（粵拼：zung1 jyun4；韓文：종현／鐘鉉 Jong Hyeon；1990年4月8號—2017年12月18號），原名金鐘鉉（gam1 zung1 jyun4；韓文：김종현／金鐘鉉 Kim Jong-hyeon），係南韓男歌手，首都圈首爾人。2008年5月25號出道，係SM娛樂屬下嘅SHINee樂隊成員之一。期間試過被票選做南韓男愛豆唱功最好嘅亞軍。
2017年12月18號，佢喺南韓首爾江南區清潭洞嘅住所入面自殺，終年27歲。
鐘落潭中學

係中國廣東廣州嘅初中三年全日制中學，1989年開辦，位置喺白雲區鐘落潭蟠龍路20號。

校服色
長袖
衫：　　　相間。領　，袖口　帶三條　線。正面同背面都係上　下　，兩色之間有鈍角V字分界。兩袖上　下　，兩色之間有嚿　嘅四角箭嘴形圖案。左右對稱。
褲：
（秋裝）　，兩邊各有條中等厚度嘅　線。
（冬裝）　，兩邊各有隻　嘅直角三角形。
棉褸
相間。領純　。正面　但兩邊帶有　花紋；兩袖　，上頂各有兩條　嘅幼線，關節位有個英文「SPORTS」嘅　字樣；左右對稱。
短袖
衫：
（白款）　。領同袖口都係　帶一條　線。左右對稱，有領有紐扣。
（青款）　　相間。領同袖口都係　，兩袖同正反面底色都係　但兩邊有細範圍　底色（兩袖除外）。左右對稱，有領有紐扣。
褲：
（藍款）　，兩邊各有一條中等厚度嘅　線。
（青款）　，兩邊嘅袋口位有嚿　嘅直角梯形。
雖然佢嘅短袖有2個品種，但啲學生好多時將兩個品種撈亂嚟着。

史
1989年：學校創辦。
2002年：被評入廣州市綠色學校。
2003年：被評入白雲區一級學校。
2006年：升級做廣州市一級學校。
2008年：升級成廣州市規範化學校。
2011年：被評入白雲區德育達標學校。
鐘離仙誕

鐘離仙誕，減筆寫做鐘離仙𧩙、鐘離仙旦，係鐘離仙嘅寶誕。寶誕響四月十五。
鐘路區

鐘路區（韓文：종로구）係南韓首爾嘅區，人口約莫16萬。
鐘落潭醫院

係中國廣東廣州嘅一甲醫院，1950年開辦，位置喺白雲區鐘落潭蟠龍路2號。

史
1950年：番禺縣第八區組織喺鐘落潭地區搞咗間衛生所同間由中西醫組成嘅大聯合診所，初期嗌鐘落潭衛生所。
1958年：衛生所規模變大咗，成為公社屬下嘅衛生院，醫院亦改名做鐘落潭公社衛生院。
1961年：衛生院同隔籬間大聯合診所合併，重喺鄉下搞咗3個門診部同兩個醫療站。
1987年：由於鐘落潭鎮成立，衛生院改名做鐘落潭醫院。
鐘錶匠

鐘錶匠，整錶佬（watchmaker）係指專門製作鐘錶嘅工匠。
雙犁魚科

雙犁魚科（學名：Hemerocoetidae）係輻鰭魚綱單鰭魚目嘅其中一個科。
雙祥見

《雙祥見》（英文：More Than Mall）係香港電視廣播有限公司嘅清談節目，由阮兆祥同黎耀祥主持，每集都會講唔同男人話題。
節目喺myTV SUPER首播，總共36集。之後節目再安排喺2021年12月27號開始禮拜一、二、四、五21:30-22:00喺無綫電視J2台播。

節目調動
2021年12月31號：由於22:30播除夕倒數節目《十九八七六五四三2022》，原本22:00-23:00播嘅《SUPER FIVE》同《不能只有我看到的 便利店追女神食譜》提前半個鐘播出，所以暫停播映。
2022年2月1號：由於21:00改播《聲夢傳奇First Live On Stage》，所以暫停播映。
2022年2月3號：由於22:00改播電影《行運超人》，原本22:00-22:30播嘅《一日打工仔》提前半個鐘播出，所以暫停播映。
2022年2月4號：由於19:55-22:15直播《2022北京冬季奧運會開幕典禮》，所以順延到21:15-22:45播。
雙生陌生人

《雙生陌生人》（英文：Stranger Anniversary）係香港無綫電視製作嘅時裝電視劇，由馬德鐘、陳煒同湯洛雯領銜主演，並由何廣沛、蔣家旻、姜大衛、賴慰玲、徐榮、郭柏姸同白彪聯合演出，監製林志華。劇情係講兩個生得一模一樣，但性格同經歷都好唔同嘅陌生人交換身份嘅故事。呢套劇喺2022年5月2號21:30首播。

收視低迷同縮減集數
呢套劇第一個禮拜（第1-5集）嘅收視低過預期，平均得13.5點，係2022年翡翠台黃金時段劇集嘅最低紀錄。5月14號，呢套劇由原定嘅25集縮減到20集（中途縮減集數嘅安排同1994年嘅《生死訟》、1999年嘅《衝上人間》一樣），完整版會喺5月27號大結局之後喺myTV Super上架。
雙皮奶

雙皮奶係一種甜品。產於中國廣東順德，甘香嫩滑，別具一格。相傳雙皮奶係由一位董婆婆喺順德嘅大良響1850年代發明。
雙皮奶喺廣東好出名。喺澳門，以義順嘅雙皮奶最為馳名。而喺廣州，就以喺20世紀40年代就開始經營嘅南信甜品店最為知名。喺香港，澳洲牛奶公司係最為馳名。喺順德，就以仁信和民信最著名。

製作方法
所謂「雙皮奶」，係指奶喺煮嘅過程中製出兩層奶皮。基本嘅做法，係將水牛奶放入食具中炖滾後倒入細碗度，等佢冷卻凝固成奶皮，再輕手倒出牛奶，留低奶皮。之後再將倒出來嘅牛奶再作處理，然後倒返落裝有奶皮嘅碗度。其中一種做法，會將再煮嘅奶倒喺奶皮之上，畀兩者溝埋一齊。另一種做法，係將奶倒喺奶皮之下。
另將鮮奶加白糖攪勻後用篩濾去雜物，將調好奶蛋白嘅（亦有用蛋黃嘅）鮮奶倒入，用細碟仔冚好，以防蒸汽滴落面上影響質量，隔水炖15分鐘就得。雙皮奶嘅特殊食法有加上紅豆、蛋、蓮子等等。喺屋企整嘅雙皮奶無鋪頭整嘅爽滑，原因可能係店鋪嘅雙皮奶加入咗食用膠。
雙眼競爭

雙眼競爭（binocular rivalry）係一種視覺上嘅現象。當左眼同右眼睇到好唔同嘅影像嗰陣，個人意識上會覺得自己睇到兩幅交替噉出現嘅影像。通常做雙眼競爭實驗嗰陣，個研究者都會俾個受試者戴啲特製嘅眼罩，而呢啲眼罩內置兩個熒幕（左眼一個右眼一個），令到個研究者可以控制個受試者左眼同右眼分別睇到啲乜。有啲研究就發現，喺做實驗之前叫個受試者喺腦入面想像一啲影像會影響到佢睇到啲乜，例如如果家吓喺個實驗入面左眼個熒幕顯示綠色圓形，而右眼個熒幕顯示藍色四方形，事前俾個研究者叫佢哋喺腦入面想像綠色圓形嘅受試者比較大機會會話自己淨係見到綠色圓形。
雙端佇列

雙端佇列（英文：double-ended queue）係數據結構一種，具有佇列同堆疊性質嘅抽象數據類型。
雙端佇列入面啲數據可以從由兩邊嘅是但一邊彈出嚟。

操作
雙端佇列可以喺佇列是但一端入隊同出隊。此外，好多時仲會有個𥄫吓（Peek）操作，返某端嘅數據但唔將佢「脫隊」。
主流實現包括：
雙燭銀

雙燭銀，銀圓一種，發自西班牙同佢美洲殖民地，直至十九世紀上半葉，殖民紛紛獨立而消亡。佢背面有西班牙國徽，上兩條柱，故此英文叫Pillar dollar，而唐人叫兩條柱做雙燭，即蠟燭。
雙牌

雙牌係中國湖南永州一個縣，總面積1751平方公里，人口20萬。
雙瓣茉莉

雙瓣茉莉（Jasminum sambac），又叫小花茉莉、沙巴茉莉、虎頭茉莉、阿拉伯茉莉，係木樨科茉莉屬嘅一種植物。佢係好常見嘅茉莉品種。
試管實驗

試管實驗泛指喺生物活體之外嚟做嘅實驗，係同活體實驗啱啱相反嘅一種生物實驗方式。In vitro喺拉丁文入邊係​​「喺玻璃入邊」嘅意思，指嘅係進行或發生喺試管入邊嘅實驗同實驗技術。更廣義嘅意思，則係指活生物體之外嘅環境入便嘅操作。常見嘅例子係人工受精。喺細胞生物學等領域入邊，由於呢類實驗嘅環境同生物體入邊可能有所唔同，因此可能同實際發生喺生物體內嘅結果亦唔同。
詩

詩係泛指一種文體，可以用來抒情、敘事、傳意等等，透過喺聽覺或者視覺上用韻律或者其他規律等等嘅方法令篇嘢易記或者有節奏感。詩體通常都會精簡優雅，但係亦都有長篇嘅詩體。
一般講嘅詩又叫詩歌
史詩即係長篇嘅敘事詩，用來幫人記事
聖詩即係有宗教意思，配咗音樂嘅詩
歌詞其實都係詩體，只係配咗音樂。

書名
有啲書因為本來係詩集，又簡稱 ｢詩｣，包括：
《詩經》，儒家六經之一，現今文學家將佢列為群經之首，係中國最早嘅詩文集。
《聖經》中嘅《詩篇》，原本係一本猶太教嘅詩文集。
詩人

詩人係作詩嘅人，可以歸類做作家。
喺中國，唐代嘅詩人最出名，尤其係「詩仙」李白同「詩聖」杜甫。
試膽

試膽（粵音：si3 daam2，日文：肝試し）係舊時日本後生仔女好興玩嘅遊戲，通常喺夏天挨晚天就嚟黑嗮嗰陣先正會玩。參加者要嘗試留喺一啲勁得人驚抑或令人毛管戙嘅埞方，譬如話夜媽媽嗰陣嘅墳場、黑鼆鼆嘅森林、溶溶爛爛嘅廢墟啊噉，嚟測試佢哋抵抗恐懼嘅能力到底有幾勁。喺卡通《多啦A夢》新番第115集《有求必應嘅妖怪》度，就講小夫同埋胖虎諗住嗌埋大雄一齊玩試膽大會，實則諗住自己匿埋扮鬼將大雄嚇餐懵，多啦A夢就攞出一柞妖怪畀大雄幫佢，卒之小夫同埋胖虎驚到冇鞋挽屐走。
試衫房

試衫房，又叫試身室，係衫舖、百貨公司同其他賣衫地方嘅設備，畀客試下啲衫啱唔啱身，入面會有塊大鏡。
試誤法

試誤法（英文：trial and error）係解難嘅一種方法，指面對問題嗰陣一路係噉試唔同方法，務求最後搵到正確嘅解決方法為止。
靈職議員

靈職議員(英文：Lords Spiritual)係英國上議院嘅一類議員。佢嘅代表具國教地位嘅英倫聖公會。靈職議員嘅相對係世俗議員。
上議院總共有26個位畀靈職議員，全部都係聖公會主教。英格蘭五大教區（根德伯里、約克、倫敦、對衡、溫車士打）嘅主教係當然議員。另外21個議員就由英倫聖公會代表英格蘭本土嘅35個主教當中年資出深嗰21個出任。英倫聖公會其實有42個主教，不過淨返嗰兩個主教嘅教區分別係曼島同埋歐洲大陸，唔屬於英國本土，所以嗰兩個主教唔會做議員，之但係曼島主教又會列席靈職議員嘅會議。
靈職議員唔代表任何黨，但係佢嘅喺上議院議事廳開會時，慣例會坐政府嗰邊，而唔係同其他無黨籍嘅中立議員(crossbencher)一齊坐。不過佢哋投票時唔需要聽政府同執政黨支笛。
靈臺

靈臺，周國主姬昌之臺，建於囿中。詩大雅之下，收有靈臺一篇，講及園中。周國之京為鎬京，故此在今西安市長安。

靈臺之詩
經始靈臺，經之營之。庶民攻之，不日成之。經始勿亟，庶民子來。
王在靈囿，麀鹿攸伏。麀鹿濯濯，白鳥翯翯。
王在靈沼，於牣魚躍。虡業維樅，賁鼓維鏞。
於論鼓鍾，於樂辟廱。於論鼓鍾，於樂辟廱。

鼉鼓逢逢，矇瞍奏公。
由靈臺一詩可見，唔單止有靈臺，亦有靈囿同靈沼。靈臺為姬昌嘅花園，有鹿有鳥，而且有池養魚。
詩中無講靈臺何用，用途不明。園林之中，多數為登高觀覽全景之用。後世亦講觀天之臺，都叫靈臺，或姬昌時又為觀天之用。
毛詩序寫
靈臺，民始附也。文王受命，而民樂其有靈德，以及鳥獸昆蟲焉。
文王姬昌，起咗靈臺，周圍嘅民就依附姬昌。

名
靈臺之靈，按漢時劉向寫說苑，脩文一篇講到，「積恩為愛，積愛為仁，積仁為靈，靈臺之所以為靈者，積仁也。」靈為積仁而來。

其他記載
漢時劉向所寫新序，雜事一篇中，講到掘靈沼時，掘到屍骨，吏報上去，姬昌下令更葬。天下人得知，話姬昌嘅賢德，唔單止人，而且澤及遺骨。

遺址
按文獻推斷，遺址在陜西，為今西安市長安區，下有靈沼鄕阿底村。其南約一千米，吳家村邊。
靈界

靈界，宗教信仰概念，異境一種，死後分出靈，靈所在世界，亦即死後世界，即精神世界，即非物質世界，又叫陰間，又叫幽界，又叫冥界。生人睇唔到，摸唔着。靈界呢個念頭，已經有好耐，之不過靈界乜款，就各有各講，差異好大。
普遍遠古時都會想對人死後有興趣，好似親人仍在生，死祇不過魂魄脫離，肉體消去。至初未諗到靈界，如同喺世間。及後諗到更深結構，先至有靈界之說。
商記錄祖先，以拜祭方式，似在地，似在天，並無特定一界。到左傳有黃泉之說，人死去處，深藏地下，如井掘出地下黄水。後尾又有啲講人未死，魂魄都可以脫離肉身，叫做神識，可以經歷靈界。
神雀
而古埃及，就有神雀會剝離靈魂，唔及格就畀神獸食咗，及格可以上樂園，靈界一種。
不可知論者，就認為死後有無靈界並唔相干，亦唔需要談論，集中留意當下。
唯物主義者，就認世間祇有物質，並無所謂靈界。
就算今下，仍唔少人探求靈界。
有啲宗教要睇死者生前行善行惡，決定去天國定去地獄，而且又有啲又有分等。
亦有啲世間互有表裏，表一面人間，裏一面靈界，互相重疊。
靈石

靈石係中國山西晉中一個縣，總面積1206平方公里，人口26萬。
靈神星

靈神星（Psyche），即係小行星16，係太陽系小行星帶嘅一粒小行星，喺1852年3月17號發現。
靈糧堂劉梅軒中學

靈糧堂劉梅軒中學（英文：Ling Liang Church M H Lau Secondary School）係香港大埔區一間中學，1999年創校，喺大埔公路元洲仔段附近。

歷史
靈糧堂劉梅軒中學喺1998年由香港靈糧堂向政府申辦，最初係叫做「大埔靈糧中學」。到咗第二年，學校用咗大埔區一間小學開始運作，喺嗰一年嘅8月16號正式接收校舍。由於學校開辦費用係由劉梅軒長老捐贈，所以正式校名亦改為「靈糧堂劉梅軒中學」。
靈璧

靈璧（粵拼：ling4 bik1）係中國安徽宿州一個縣，總面積2054平方公里，人口125萬。
莫斯塔爾

莫斯塔爾係波斯尼亞嘅第六大城，人口大約11萬。
莫斯科-北京

莫斯科-北京，係蘇共喺1949年嘅時候作嘅一首政治歌曲。當時中國共產黨啱啱將國民黨趕咗去台灣，攞到對中國大陸本土嘅控制權。於是蘇聯就作咗呢首歌同中國示意友好同埋表達祝福。呢首歌除咗有俄文歌詞，亦都有翻譯做中文歌詞。

後話
話說因為中國同蘇聯喺1960年代交惡，呢首歌嘅歌詞就攞咗去俾人笑。
莫振高

莫振高（粵拼：mok3/6 zan3 gou1；簡化字：莫振高；1957年—2015年3月9號）係一位中華人民共和國嘅教育家，廣西壯族自治區河池市都安瑤族自治縣嘅壯族人，啲人成日嗌佢係「化緣校長」。曾經做過廣西都安瑤族自治縣高級中學嘅高級老師、校長同埋中華人民共和國嘅先進工作人士。

生平
莫振高喺1957年喺廣西河池嘅一個山旮旯嘅地區入面出世，喺1972年8月嗰時開始參加工作，1974年11月入咗中國共產黨，之後重做咗都安瑤族自治縣高級中學嘅老師。由於佢嘅教學質量都幾好吓，結果連續23年（1993年——2015年）都有學生考入清華同北大。令到好多都安當地啲人成日搏命噉將細路送到都安瑤族自治縣高級中學嗰邊，希望自己嘅細路可以行出呢個山旮旯嘅地區。甚至連續35年（1980年——2015年）用咗自己比較少嘅人工嚟幫咗近300名特困生嚟順利考入大學。喺2011年9月初重攞埋中華人民共和國教書育人榜樣嘅稱號。
喺2015年3月9號，莫振高喺南寧因舊病復發冇得醫死咗，終年58歲。
軌道

軌道係一個物體喺重力作用下繞住空間入面嘅一點運行嘅路徑，譬如行星繞住恆星公轉嘅軌跡，或者衛星繞住行星公轉嘅軌跡。行星軌道一般都係橢圓。
軌道共振

軌道共振係天體力學嘅一種效應同現象。當軌道上嘅天體於周期上有簡單（小數值）嘅整數比嗰陣，重力就會定期施加並影響到對方，產生軌道共振。
軌道動力學

軌道動力學（英文：Orbital mechanics），又叫天文動力學（英文：Astrodynamics），係天體力學嘅一個分支，專門研究太空船飛行軌道嘅力學。
軌道腳踏車

軌道腳踏車（英文：Draisine）係喺火車軌上行嘅腳踏車，要靠人去踩郁。當代呢一類車主要用嚟做休閒用途。
軌道週期

軌道週期係指一粒天體環繞佢嘅軌道所需嘅時間。
軌道傾角

軌道傾角係參考平面同另一個平面或者軸嘅方向之間嘅夾角。軸傾斜嘅表示法係行星嘅自轉軸同埋通過行星嘅中心垂直喺公轉軌道平面嘅線之間所夾嘅角度。
軌道離心率

喺天體動力學度，天體嘅軌道離心率（Orbital eccentricity）係一個無量綱參數，佢決定咗佢圍繞另一個天體嘅軌道偏離一個正圓形嘅程度。0值形成圓形軌道，0同1之間嘅值會形成橢圓軌道，1係拋物線逃逸軌道，大過1就係雙曲線。
軌道𨋢

一幅畫描繪想像中穿越雲層嘅軌道𨋢。
軌道𨋢（orbital elevator），又有叫太空𨋢（space elevator），係廿世紀嘅一種工程學構想。
一部軌道𨋢會有一條好粗嘅纜，條纜其中一端固定咗喺地面，而另一端就一路延伸到去大氣層外面嘅空間嗰度，而且喺太空嗰端仲連住一嚿有返咁上下質量嘅物體，嗰嚿物體會圍住地球、以同地球自轉一樣嘅角速度公轉（所以會永遠對住地表嘅一個位置）。而有咗呢條噉嘅纜，地表嘅人就可以（例如）唔使用火箭，而係開纜車直接載人同貨物上去太空嗰度。
金子久

金子久（1959年9月12號—）係日本足球員，司職後衞，曾經喺1986～1987年間爲日本足球代表隊出場7次，入咗1球。
金子大晟

金子大晟（1998年8月14號—）係日本足球員，打前鋒位置，效力YSCC橫濱。
金子大毅

金子大毅（1998年8月28號—）係日本足球員，打中場位置，效力湘南比馬。
金娜炫

金娜炫，係大韓民國嘅一個女藝人同埋歌手。
金娜英

金娜英，係大韓民國嘅一個女藝人同埋歌手。
金子剛

金子剛（1983年4月8號—）係日本足球員，司職前鋒，效力過水戶蜀葵，盛岡仙鶴，栃木SC，及東京武藏野城FC。
金娜利

金娜利（韓文：김나리，1992年10月5號—），藝名娜利（Nari），係南韓歌手，亦係女子音樂組合Wassup嘅成員。
2016年，娜利幫香港安信信貸拍WeWa Card廣告做女主角，而令香港觀眾留意佢。
金婑斌

金婑斌，係大韓民國嘅一個女藝人同埋歌手。
金子勇樹

金子勇樹（1982年5月29號—）係日本足球員，司職中場，效力過橫濱水手，及札幌岡薩多。
蓮霧

蓮霧（粵拼：lin4 mou6；學名：Syzygium samarangense）；喺植物研究學界嗌佢係洋蒲桃（joeng4 pou4 tou4）；喺星馬泰地區嗰邊嗌水蓊（seoi2 jung2）；中國內地嘅北話地區嗌係天桃（tin1 tou4）；佢係桃金娘科蒲桃屬嘅一樖常綠喬木兼果樹。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
蓮霧係一種可以包醫好多隻病嘅水果，佢可以醫肺燥而咳、嘔聲未停過、痔瘡出血、胃脹、腸炎痢疾、糖尿病等症。
蓮香樓

蓮香樓係一家茶樓，大清光緒時始業於省城西關第十甫，其後響香港中環開設分號。

省城蓮香樓
蓮香樓前身係廣州西關的嫁女同過大禮用嘅餅店糕酥館。清光緒十五年（1889年）改名連香樓。

香港蓮香樓
内文：蓮香樓 (香港)
香港嘅蓮香樓係喺香港島中環威靈頓街160-164號，鴨巴甸街交界，樓高兩層。
廣州蓮香樓
香港蓮香樓
蓮麻坑路

蓮麻坑路（Lin Ma Hang Road）係香港靠近同深圳邊境嘅路。條路多數靠近邊界起，係唔計邊界道路，係香港至北有名嘅路。條路全部響邊境禁區，中間經過嘅蓮麻坑命名嘅，佢東起沙頭角，西至文錦渡。中間經過伯公坳、新桂田、蓮麻坑、橫瀝、白虎山、松園下、竹園、較寮村、打鼓嶺村、老鼠嶺、木湖瓦窰同新屋嶺。
蓮麻坑

蓮麻坑（Lin Ma Hang）喺香港新界邊境禁區，係一條村，叫蓮麻坑村，亦村附近一帶嘅代表。蓮麻坑地方行政上歸北區，介乎沙頭角同打鼓嶺之間。喺1951年至2016年1月蓮麻坑喺禁區範圍，少人入村，自然風貌重保存得唔錯。
蓮麻坑得條蓮麻坑路出村。北便好近深圳河，過咗河就係深圳。
蓮麻坑舊時鉛礦，因為寶安土話叫鉛礦石做「蓮」，所以叫蓮麻坑。山上便廢礦有個蝙蝠洞，係香港重要蝙蝠棲息地之一，所以香港政府列佢做具特殊科學價值地點（SSSI）。
蓮麻坑村家下住唔過百人。不過喺全盛時期，呢度住過千名村民。村民絕大部份姓葉，係祖籍廣東陸豐嘅客家人，亦都少數姓劉、官同冼。

礦山
維基同享中有關蓮麻坑礦場嘅資源類
蓮麻坑嘅礦山有鉛、鋅、黃鐵礦、黃銅礦等。1930年代末，英國人響蓮麻坑礦山採鉛礦。第二次世界大戰期間，日本佔領香港，喺1942年起繼續採礦，用來應付太平洋戰爭。1943年夏天，三個蓮麻坑後生仔，葉維里、葉盤嬌同葉煌青，想炸礦山，等日本無用。不過佢哋爆破失敗，畀新界沙頭角嘅日本憲兵捉咗，打咗一身，畀人折磨，最後放咗。葉維里後尾入咗廣東人民抗日游擊隊，重同沙頭角民兵常備隊攻打蓮麻坑礦山，不過日軍猛烈抵抗，礦山攻唔落。1944年底，當時任東江縱隊偵察員嘅葉維里，再打礦山，呢次行動有200游擊隊員同埋100民工配合，蓮麻坑礦山終於炸爛咗。
家下蓮麻坑礦山上便，重有好多個通風井，不過雜草叢生，井口難察。所以封咗通風井一帶，以免有人墮井。

自然生態環境
蓮麻坑一溪澗
嘉道理農場做過生態調查，話蓮麻坑嘅風水林同次生林係「生態熱點」，森林中搵到橙頭地鶇（Orange-headed ground thrush）、赤麂、果子狸等。次生林中裏便，亦都第一次喺香港境內搵到麥氏桫欏（Gymnosphaera metteniana）。咁即係低地河澗嘅淡水生境，仍然健全。此外，蓮麻坑鉛礦山上有個蝙蝠洞，係香港重要蝙蝠棲息地之一，政府列佢做具特殊科學價值地點（SSSI）。
蓮麻坑生態家下有危機，好似東部走廊計劃、防洪工程、薇甘菊入侵、同非法捕獵野生動物等。

交通
蓮麻坑村得條去上水嘅59K專線小巴線，約莫一個鐘一班。由上水站附近出發，經文錦渡同新屋嶺。
蓮都區

蓮都區係中國浙江麗水一個市轄區，總面積1502平方公里，人口39萬。
蓮迪

蓮迪（粵拼：lin4 dik6；斯華希里文：Lindi）係坦桑尼亞蓮迪區嘅首府，人口4.2萬。
陽極

陽極（粵拼：joeng4 gik6，英文：Anode）係發生氧化反應嘅電極。相對地，陰極（英文：Cathode）就係發生還原反應嘅電極。喺電解池度，陽極係有過量正電荷嘅線或者板，所以陰離子會趨向陽極方向移動，跟住喺陽極度發生氧化。
陽江

陽江喺中國廣東，家下係個地級市，叫陽江市。佢大清時係個縣，叫陽江縣，後尾升做直隸廳，叫陽江直隸廳，之後又升做直隸州，叫陽江直隸州。民國時轉返做縣。

山
陽江北有北甘山。東南有北津山。另有海朗山，又叫鎮海山。

水
陽江南便濱海。海中有海陵山。
西便有漠陽江，由陽春入，左合輪水河，東南到河口市，左合第八河，右邊分出叫西河，又向東南到州治南叫鼉江，亦叫恩江。左納那龍河，就係北津港，西河水自西南來注入，東南過虎頭山入海。
紫蘿水源出紫蘿山，下流為三鴉港，入海。
坡尾河出羅王嶂，同織篢河合。又向東南叫豐頭港，亦入海。
又西南有雙魚港。又有北額港，上源係望夫水。

史
隋朝至大清初時係陽江縣，隸肇慶府。同治五年，升為直隸廳。光緒三十二年，改為直隸州，歸高雷陽道，有兩個縣，陽春同恩平。有太平巡司、那龍巡司，之後廢咗。有太平驛、蓮塘驛，之後都廢。有鹽場叫雙恩。。
陽江港

陽江港（粵拼：joeng4 gong1 gong2）係中國廣東陽江嘅海灣，喺江城區平岡鎮西南邊，亦係廣湛水陸交通線嘅中間位。附近嘅港口喺1989年12月動工，1992年12月起好，1993年2月9號俾國務院正式批准成對外國船舶開放嘅一類口岸。
陽朔西街

陽朔西街（粵拼：joeng4 sok3 sai1 gaai1）係中國廣西桂林嘅一處東西走向步行街，喺陽朔中心城區，西到蟠桃路，東到濱江路，全長517m，闊8m。佢既係陽朔城區最古老嘅街道，又係外國人一條街。

史
公元590年開設陽朔時，縣城入面有條長大概200米、闊大概5米嘅街。但嗰時街入面得幾間賣日用品啲舖頭仔且大多數都係農民居住地。直到大元起城牆嗰時開始嗌成西街，嗰時屬縣城繁華嘅商業中心。民國初期，由於政府整條桂荔公路解決交通問題，重將城牆拆咗。文革期間受破四舊浪潮影響而一度改名做東風路直到1982年先至打回頭。
1970年代初，由於鬼佬發現咗呢條步行街而對當地文化同風俗有興趣。之後每年都有鬼佬經過呢度同定居，慢慢噉逐漸形成中西文化融合交匯地。

特色
呢條街啲建築屬1940～1950年代風格，亦有啲喺大清時期留到而家。地面屬石板路；入面有好多間商舖、酒吧、西餐廳、飯館，亦有同中國民俗有關嘅蠟染、印章、書法等舖頭，甚至可以睇到苗族同壯族啲風情舖頭。
陽極氧化

陽極氧化（Anodizing）係金屬材料喺電解質溶液入面通過外施陽極電流令佢表面形成氧化膜嘅一種材料保護技術。
維基同享有多媒體嘅嘢：Anodization
陽氏

陽（粵拼：joeng4）係唐人姓氏，喺《百家姓》裏頭排第500位，依家經已冇乜人用。
呢篇陽氏係同姓氏有關嘅楔位文章，重未寫完嘅。麻煩你幫手充實佢。
陽朔戲樓

陽朔戲樓（粵拼：joeng4 sok3 hei3 lau4；英文：THEATRE LIFE）係中國廣西桂林一有古色古香嘅現代化建築，2015年9月24號喐手起，2017年7月2號起好兼開業，位置喺陽朔城區荊鳳路1號（321國道嘅K553+760標記位）。
呢間嘢主要先以廣西傳統建築做版，再以現代建築手法搞出嘅地標級旅遊商業綜合體。間嘢開業之前，試過喺2016年8月11號整出世界上最大嘅油紙傘嘅健力士世界紀錄大全紀錄。2016年終亦攞過2015～2016年度國際環藝創新設計作品大賽商業空間方案類特等獎。
陽東

陽東係中國廣東陽江一區，面積2043平方公里，人口51萬。
陽氣

陽氣，氣一類，講氣生熱。古人觀自然，知冷熱周期變化，而生出哲學體系。尤其用來解釋氣候同人種種變化。相反就講做陰氣。

日夜
日頭中午，視為一日之中，日照至猛，陽氣至盛之時。

氣候
氣候而言，就同日有關。日照多，日照烈，就多陽氣。故此夏就陽氣盛，冬就衰。相反就話陰氣，實情為陽氣不足咁解。
淮南子天文咁講，「日冬至則斗北中繩、陰氣極、陽氣萌、故曰冬至為德。日夏至則斗南中繩、陽氣極、陰氣萌、故曰夏至為刑。」日去到冬至，陰氣至高，陽氣初發。相反，夏至陽氣至高，陰氣初發。可見到日照有關。

人
以此為喻，人就好似日咁，身生得熱，就有陽氣。若人生唔夠熱，畀寒涼入侵，體溫不足，就會搞到種種病。若然陽氣䀆失，就會死人。此乃醫理基本。坊間講死人地方，就話陰氣重，實質無陽氣咁解。故此，生人只有陽氣，無陰氣。
人同日比喻，可見於黃帝內經。素問有寫，「陽氣者、若天與日、失其所、則折壽而不彰、故天運當以日光明、是故陽因而上、䘙外者也。」陽氣為人生存之本，因經年月累，寒氣所傷，到老而衰敗。
鞋抽

鞋抽，又寫做「鞋揪」，係架生一隻，多數長身曲面。鞋揪插入鞋身，方便人將隻腳着入鞋。依家嘅鞋抽多數係用膠整出嚟，亦都有啲係用木、竹、或者金屬整嘅。

文字
廣東話有謂「鞋抽咁嘅面」，形容啲又長又扁嘅面型。
鞋底

鞋底，鞋嘅底，着鞋分開腳板同地嘅一層。現今鞋底多分做三層，內中外，各有唔同物料。腳板踩住內層，所以要舒服。行路外層要磨地，所以會耐磨啲。中間就吸震。
鞋底外層通常有坑紋，遇地濕水無咁易冼親。
英文鞋底叫sole。
靴爾保

靴爾保（丹麥文：Pierre-Emile Højbjerg，1995年8月3號—）係丹麥足球員，主要司職中場，而家幫英超球隊熱刺踢波，著5號波衫。
靶

靶係射箭、射槍或掟飛鏢嘅目標，通常係板狀，上面分做唔同嘅區，唔同區有唔同分數。
射箭嘅靶叫箭靶，射槍嘅靶叫槍靶，掟飛鏢嘅靶叫鏢靶。
鞋

鞋係用嚟包住對腳嘅嘢，可以保護對腳唔會畀塊地整親。皮革做嘅鞋叫皮鞋。第啲材料都可以做鞋，好似有草鞋、布鞋、膠鞋。廣東話入面，淨係得個底，再加幾條帶綁住腳都叫鞋，好似拖鞋同涼鞋噉，呢類古代就叫做屣，唔叫鞋。古文亦都有用履嚟叫鞋。
鞋匠舞

鞋匠舞，丹麥童謠，玩得唱遊，又跳得土風舞。亦叫鞋匠之作，又或用第一句為名，首先咁向。唱遊扮鞋匠，後尾飲醉酒。動作揸拳兩手前捲後捲，拍手，至後跳舞步，樂曲都幾開心。
舞指普卡依種舞，音樂二拍四，約莫十九世界四十年代出現。支曲正正啱咁跳法。
英國用線轆取代，叫捲返線轆，法國就叫捲線。日本叫糸卷之歌。三者都做捲綫，玩法有同有異。菲律賓同臺灣都有各自版本，只不過改得面目全非。
日本幼稚園會教依支歌，就咁日本都幾流行。
起源不明，時間不明，大概十九世紀出現，可能先有舞曲，後有詞。英國一八九一年，雜誌有類似英國版歌詞。一九〇九年英國有書講土風舞同唱遊，提到丹麥鞋匠舞，有曲譜同跳法，但無歌詞，然而見到完完全全土風舞，並非唱遊。

各地
英國版玩法
丹麥文Skomagerpolka，又寫Skomagerstykket，或用第一句Først den ene vej。英文Wind the Bobbin Up。法文Enroulez le Fil。日文糸巻きの歌，通常純平假名いとまきのうた，或簡單啲いとまき。日文另一系引丹麥講鞋匠，靴屋の踊り、陽気な靴屋さん、靴屋のおじさん。臺灣叫小鞋匠。菲律賓叫Ikot Hila Pok Gupit。
鞋舖

鞋舖，係賣鞋嘅舖頭。鞋舖有分男裝、女裝、童裝同埋運動裝幾類。鞋舖通常賣嘅係一手新鞋。喺第三世界鞋舖分開有賣二手貨，實在非常環保。
鞋帶

鞋帶，係條帶，用來紥實鞋、靴，卽係綁鞋帶。一隻鞋一條，一對鞋兩條，兩條打孖，通常一樣。帶兩頭有箍整實，防止尾部散開，同容易啲穿鞋帶。鞋帶有扁有圓，唔用鞋配唔同鞋帶，皮鞋扁圓皆有，運動鞋就好用扁身。要綁帶嘅鞋，叫綁帶鞋，唔使嘅，叫懶佬鞋。綁帶鞋上面有一排窿仔，用來畀人穿鞋帶用。綁鞋帶兩端會結，卽係鞋帶結。

文
英文叫鞋帶shoe laces或shoe strings，要寫眾數。因爲一對鞋有兩條鞋帶。
香港移動通訊

香港移動通訊有限公司（Communication Services Limited-CSL Mobile，即CSL），舊時叫香港流動通訊有限公司、PCCW Mobile、匯亞通訊同SUNDAY，係香港現時營運嘅GSM 900/1800 雙頻第二代流動電話網絡，以及W-CDMA第三代流動電話（3G）網絡。

歷史
香港電話有限公司於1983年成立全資附屬公司 Communication Services Limited（通訊服務有限公司），簡稱CSL，並推出使用NAMTS嘅流動電話服務，成為香港第一間流動電話公司。
1984年，CSL採用NEC嘅流動電話系統NAMTS，推出首個公共流動無線電話服務。喺1987年，CSL網絡改用TACS技術，用CSL以及UNITACS網絡牌子。喺1990年，香港電訊重組，CSL改名為香港電訊CSL，但仍然係香港電訊全資附屬公司。
1993年7月，香港電訊CSL推出GSM 900服務，成為香港第二間推出GSM服務嘅電話公司，用牌子名1010。1996年用同一網絡推出One2Free牌子。
1997年，香港電訊CSL收購訊聯電信有限公司，令香港電訊CSL擁有D-AMPS及GSM 1800（PCS）牌照，前者以1+1做牌子，後者就同原GSM 900網絡合併成GSM雙頻網絡畀1010同埋One2Free牌子用。
2001年2月，李澤楷旗下嘅盈科數碼動力完成收購香港電訊後，將香港電訊CSL六成股權賣畀澳洲電訊，並改名做香港流動通訊有限公司，英文名就沿用CSL。2002年電訊盈科出售剩返所有股權畀澳洲電訊。喺同一年，CSL獲香港政府發出3G牌照。
2004年12月，CSL正式推出W-CDMA 3G網絡。備有3G手機嘅用戶可以沿用原有嘅SIM卡用3G網絡。
由於技術逐漸被淘汰，為善用電訊頻譜，2004年政府建議收返CSL嘅D-AMPS牌照，1+1牌子逐步停用，而網絡亦喺2005年正式停止服務。
2005年新世界移動控股有限公司同澳洲電訊訂立協議，合併旗下香港流動通訊業務，並成立新公司Telstra CSL，新移動向Telstra CSL轉讓新世界流動電話公司全部權益，以及支付2.44億元代價，以換取新公司23.6%股權，而Telstra就佔剩返76.4%股權。
2006年4月1日，CSL同新世界移動控股有限公司正式合併，成立 CSL New World Mobility Group。新世界傳動網成為CSL New World Mobility Group旗下牌子，但新世界傳動網只維持使用佢原有嘅GSM 1800網絡（PCS）。
2006年11月22號，新世界移動控股將佢持有嘅CSL New World Mobility Group共23.6%股權賣晒畀母公司新世界發展。相關公告（PDF檔案）
2008年6月19號，新世界流動電話有限公司改名做香港移動通訊有限公司，並將原CSL業務轉移到呢間公司。
2009年3月31號，CSL正式推出HSPA+流動寬頻網絡Next G，下載速度最高可達21Mbps。
2009年9月2號，CSL公開其中4G LTE網絡，並同時宣佈推出使用WCDMA 900網絡嘅HSPA+流動寬頻服務。
2010年5月，CSL同其餘旗下one2free喺1月22號修訂「公平使用政策」，大幅收緊無限上網用戶使用量上限，違背當初「無限數據用量」講法，違反《電訊條例》7M條，電訊管理局判處CSL罰款13萬元。
香港空間改造王

《香港空間改造王》（英文：Make It A Better Place ）係香港有線寬頻開電視製作嘅家居資訊節目，由李尚正、盧頌恩主持。因為香港開電視長期收視冠軍節目《空間改造王》喺日本已經冇再製作，冇得繼續播，所以電視台就自己拍香港版，幫香港嘅家居去搞改造工程。
節目一共有兩季，第一季喺2022年7月24號到9月25號逢禮拜日20:00-20:55喺香港開電視播出，一共製作咗10集。第二季（《香港空間改造王 2》）喺2024年1月28號到3月31號逢禮拜日20:00-21:00喺HOY TV播出，一共製作咗10集。
香港空運貨站

香港空運貨站，又叫做超級一號貨站（縮寫HACTL），係香港國際機場嘅貨運站，同機場一樣，都係座落喺離島區嘅赤鱲角，面積超過170,000平方米，係全球最繁忙嘅機場貨運站。
香港立法會主席

香港特別行政區立法會主席（粵拼：lap6 faat3 wui5 zyu2 zik6；英文：President of the Legislative Council of Hong Kong）係香港立法會嘅議長聯同埋首長，並且同時兼任全體委員會主席。1997年以前叫立法局主席，1997年至1998年叫臨時立法會主席。1993年前，按照《1843年皇室訓令》第五條規定，立法局主席由香港總督兼任。1993年以後，主席一職改由議員互選產生，沿用到而家。

福利
立法會主席可以攞到以下嘅福利：
月薪港元202,000（一般立法會議員薪金嘅200%）
每年酬酢開支HK$221,520
香港特別行政區排名第7位（同行政會議非官守召集人同埋其他行政會議成員並列）
可分配位喺立法會綜合大樓內嘅立法會主席辦公室
有專用嘅車牌，係「LC 1」，係英文「Legislative Council」嘅縮寫。
其餘福利同一般立法會議員一樣
香港秘密搜查官

《香港秘密搜查官》（The Investigations of Hong Kong Secrets）係香港電視娛樂製作嘅真人騷節目，由劉諾衡執導，「無制限OT編集団」製作，陳漢娜、徐㴓喬、葉振弘主持，2021年11月1號到11月19號逢禮拜一到五 23:00－23:30 喺ViuTV播。節目主持會上山落海調查香港一啲神秘嘢，譬如UFO。
香港移民潮

香港移民潮，指香港人喺第二次世界大戰之後、1967年六七暴動後同埋1980年代中後期至1990年代初（由中英談判、八九民運到九七回歸之前）、2010年代移民外國嘅事，當中嘅1980年代中後期至1990年代初，係移民潮嘅高峰期。

二戰之後
第二次世界大戰之後，新界傳統農村受到城市化嘅影響，新界原居民為咗搵食，去英國，落地英國，成為英國國民。

六七暴動後
1967年，香港發生六七暴動，社會立立亂，一啲香港居民對香港憂慮前景嘅人，移居外地。何紫嘅兒童文學作品《40兒童小說集》，講咗香港細路因為家人移居外國而要同同學仔分開嘅古仔。

中英談判（移民潮1.0）
由1980年代開始，中英就香港前途問題談判，中國要收返香港，擔心共產黨統治。1984年12月19號，中華人民共和國與大英帝國簽署《中英聯合聲明》，確立1997年香港主權移交中國。唔少香港人開始有移民嘅打算。

八九民運（移民潮2.0）
1989年，六四事件嚇驚唔少香港人，移民潮再現。紐西蘭、加拿大、澳洲同美國係當時熱門之選。當時，唔少香港人移咗去加拿大溫哥華。其他熱門城市有多倫多、澳洲雪梨及墨爾本、紐西蘭奧克蘭及威靈頓、美國紐約市、三藩市、洛杉磯及芝加哥噉。當時嘅流行曲亦有講情人因為同家人移民做背景。
攞到外國護照嘅香港人回流香港。

九七之後（移民潮3.0）
香港喺2010年代面臨社會同政治環境嘅問題，包括中港矛盾、買樓艱難、政治環境（九二八佔中、香港本土派冒起）。2013年，香港保安局話同年頭半年有3,900個香港人移居海外，比起2012年同期升8%。《華爾街日報》中文版喺同年8月21號引述該項數字報道，指出香港回歸逾15年後，香港人移民數字再升。有啲移民顧問話，近幾個月想移民嘅香港人愈來愈多，報道引述澳加移民顧問公司（Auscan Visa Migration）代表指出，2012年想移民嘅香港客人數量增加一倍。加拿大雷立得移民事務所（Rothe International Canada）代表話，香港樓價係促使中產階層移民嘅因素。

香港修例風波、香港國家安全法實施（移民潮4.0）
内文：香港2021年移民潮
2020年香港國安法立法，香港亦觸發咗另一次移民潮，今次移民潮嘅主角係泛民主派。
魔鏡肥緣

《魔鏡肥緣》（英文：Red Shoes and the Seven Dwarfs；韓文：레드슈즈）係2019年南韓電腦動畫片，改編自德國童話故仔《白雪公主》，由宋浩宏執導。
套戲喺香港上畫嗰陣，由陳瀅、黃百鳴、陳淑蘭、李健宏、陳卓賢、歐陽仲豪等等藝人做粵語配音。
魔雀

魔雀係日本電視遊戲寵物小精靈系列入面嘅其中一隻小精靈，編號022。佢係由鬼雀進化成嘅。
魔雪奇緣

《魔雪奇緣》（粵拼：mo1 syut3 kei4 jyun4，英文：Frozen）係一套由和路迪士尼動畫工作室同和路迪士尼影業喺2013年製作同發行嘅動畫戲電影，喺美國喺2013年11月27號上畫。佢係和路迪士尼動畫工作室同和路迪士尼影業第53套經典動畫戲長片。佢嘅主題曲《Let It Go》亦都好出名。
魔間煞星

《魔間煞星》（Max Payne）係一部2008年新黑色動作驚悚電影，由John Moore做導演，改編英文同名電子遊戲《Max Payne》系列。主演係麥克華堡、米娜古妮絲、Ludacris、Beau Bridges。
西大伍

西大伍（1987年8月28號—）係日本足球員，司職後衞，而家踢緊浦和紅鑽。曾經喺2011同埋2019年爲日本足球代表隊出場各1次。
西大門區

西大門區（韓文：서대문구）係韓國首爾嘅區，人口約莫31萬。